32003R0546
L 081/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 546/2003 НА КОМИСИЯТА
от 27 март 2003 година
относно някои съобщения на данни във връзка с прилагането на Регламенти (ЕИО) № 2771/75, (ЕИО) № 2777/75 и (ЕИО) № 2783/75 на Съвета в секторите на яйцата и птичето месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (1), последно изменен с Регламент (ЕО) № 493/2002 на Комисията (2), и по-специално член 15 от него,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (3), последно изменен с Регламент (ЕО) № 493/2002, и по-специално член 15 от него,
като взе предвид Регламент (ЕИО) № 2783/75 на Съвета от 29 октомври 1975 г. относно общата система за търговия с яйчен албумин и с млечен албумин (4), последно изменен с Регламент (ЕО) № 2916/95 на Комисията (5), и по-специално член 10 от него,
като има предвид, че:
(1)
Регламент (ЕО) № 572/1999 на Комисията от 16 март 1999 г. относно взаимни съобщения между държавите-членки и Комисията, свързани с яйцата и домашните птици, и за отмяна на Регламент (ЕО) № 1527/73 (6) установява система за обмен на съобщения между държавите-членки и Комисията относно цените, прилагани на пазарите на яйца и на птиче месо, с цел да се осигури доброто управление на тези пазари.
(2)
Придобитият опит показа необходимостта в тази система да бъдат внесени някои подобрения. Следователно се налага да бъде заменен Регламент (ЕО) № 572/1999.
(3)
Следва да се предвиди съобщаване на Комисията на седмичните цени посредством електронна система за предаване на данни, която следва да бъде одобрена от Комисията, както и предоставяне на информацията за тези цени по електронен път.
(4)
Мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
1. Държавите-членки съобщават на Комисията по електронен път и всеки четвъртък, най-късно до 12 часа на обяд:
а)
продажната цена, прилагана от центровете за опаковане на яйца от категория А от кокошки, отглеждани в клетки, като средна стойност между категории L и M;
б)
продажната цена, прилагана от птицекланици или цената на едро, установена на представителните тържища за цели пилета от категория А, известни като „пилета 65 %“, или за друг търговски вид цели пилета, ако последният е по-представителен.
2. Цените, посочени в параграф 1, са средните цени, прилагани през седмицата, която предхожда тази на подаване на съобщението. Цените са без ДДС и се изразяват в национална валута за 100 килограма продукти.
3. Държавите-членки приемат, най-късно до 1 май 2003 г., системата за електронно предаване на данни , която трябва да бъде приета от Комисията.
Член 2
Комисията представя най-малко един път месечно по време на заседанията на управителните комитети обобщена справка за цените, съобщени в съответствие с член 1 от настоящия регламент, и ги предоставя на разположение на държавите-членки на своята страница в Интернет.
Член 3
Регламент (ЕО) № 572/1999 се отменя.
Член 4
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 март 2003 година.